Referat fra bestyrelsesmøde, afholdt tirsdag den 14. marts 2023, kl. 9.00 på ekspeditionskontoret

Strandvej 22, 6280 Højer.

**Deltagere:**

Bestyrelsen:

Yvonne Nielsen (YN)

Ketty Atzen (KA)

Ida Christensen (IC)

Kjeld Bossen (KB)

**Forhindret:**

Lisbeth Norup (LN)

Endvidere deltog fra administrationen Hans Jørn Bjørnskov og Helle Hansen (HEH) (ref.)

Dagsorden var udsendt via mail og bestod af punkterne:

1. **Godkendelse af referat fra sidste møder.**

Referat fra 08. februar 2022 godkendt.

Det er aftalt, at referatet underskrives på det kommende afdelingsmøde den 20.03.2023.

Der var bemærkninger til følgende punkterne:

**2.a.** Tønder Fjernvarme har igen planer om at etablere fjernvarme fra Tønder til Højer.

Lokalrådet mener det er for tidligt, at tage emnet op. Der er afsat midler i driftsplanen til udskiftning af gasfyr, og afventer afdelingsmødets stillingtagen.

**3.c.** Udlejningssituationen, bestyrelsen ønsker at der arbejdes videre med Facebook.

Administrationen kontakter IC for mere info vedr. Facebook.

1. **Orientering fra formanden og bestyrelsesmedlemmer**
   1. Styringsdialog.

YN orienterede om at man i DALBO regi arbejder med strategi og målsætning, og at der til efteråret vil blive arrangeret en medarbejderdag for bestyrelse og personale.

YN refererede fra Styringsdialogmødet med Tønder Kommune.

Revisor gjorde opmærksom på at effektivitetsmålene for Højer Andelsboligforening ikke var nået, men at man havde forståelse for dette pga. organisationens størrelse. Ydermere var der bemærkninger i protokollen vedr. administrationen der mangler en skriftlig forretningsgang. Det blev også påpeget at organisationsbestyrelsen bør deltage mere i beslutningsprocesserne. JMO foreslog at man vil indkalde organisationsbestyrelsen til en Temadag vedr. dette emne. YN orienterede ligeledes om et kommende valgmøde i Erfagruppen som hun vil deltager i.

1. **Orientering fra drift og administration**
   1. Status på opførelse af egen garage på Ballumvej.

HEH orientere om nedrivning, og opførelse af nyt garageanlæg. Bygningen, tag og vægge opføres i stålplader. I hver ende etableres en garage med port, i midten etableres et isoleret værksted med port og dør. Det blev aftalt at HEH kontakter rådgiver for indhentning af tilbud.

* 1. Forberedelse af afdelingsmødet den 20. marts 2023.

Lokale og kaffe er bestilt, indtil videre er der tilmeldt 21 beboer, plus bestyrelsen til afdelingsmødet.

1. **Sager til beslutning:** 
   1. Opførelse af egen garage Ballumvej

Det blev besluttet at administrationen indhenter tilbud på garageanlægget, hvorefter der indkaldes til møde herom.

* 1. Beslutning om gadebelysning Ballumvej

Emnet blev debatteret, og der blev taget beslutning om, at der ikke etables anden form for gadebelysning.

1. **Eventuelt.**

Pga. rotter på Nørreager, blev det aftalt at administrationen sender en beboermeddelelse til beboerne på Nørreager.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Yvonne Nielsen Lisbeth Norup Ida Christensen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kjeld Bossen Ketty Atzen